49 



articulo ultimo spoliata erant, ante ultimas exuvias, has partes recipere vidi. 

 Laesiones vero post ultimas exuvias, praesertim graves, et quae breve tempus 

 ante evolutionem in nympham accipiuntur, plerumque mortiferae sunt, et unicum 

 tantuni animadverti casum, in quo larva, licet amissa post ultimas exuvias 

 dimidia antenna in nymphae et imaginis statum transiit; sed antenna illa laesa 

 dimidiata permansit et in nympha et in imagine. 



Inde a tempore, quo larvae postremam cutem exuerunt, vix corporis in- 

 crementum capiunt. Auctumno, quum ad hiemationem se parant, larvae adultae 

 sunt, et vere demum sequente post hiemationem segmenta tria abdominis priora 

 paululum in latitudinem crescunt, locumque dant vaginis alarum, quibus nympha 

 postea instruitur. 



Ex observationibus Steinii larvae, quum hiematurae sunt, in arborum 

 cortice cava ovata erodunt, plerumque in locis caespitibus muscorum densis 

 vestitis, ita ut cava illa ab exteriore parte muscis sint obtecta, quem in finem 

 scobibus quoque corticis vel ligni corrosis optime uttuntur. Procul dubio hac re 

 in errorem inductus Waterhouse (Transact. of the entomol. soc. Vol. I. 

 Pars I.) larvam xylophagam esse opinatus est, scobes ligni cohaerentes vel 

 conglutinatas, ut supra memoravimus, pro excrementis habens, quae vero, quod 

 satis expertus siim, speciem habent granularum minutarum, forma oblonga, 

 colore nigro. 



Larvae captae secundum observationes Steinii eodem tempore ac liberae 

 cava hiemandi causa sibi parare student; quod vero in specinuuibus larvarum 

 a me observatis haud animadverti, quae satis habuerunt, sub particula corticis, 

 vel cespitulo niusci quiescere. Quo in statu tamdiu permanent, usque dum 

 soles verni redeant. Plerumque exeunte mense Martio et iuitio mensis Aprilis 

 larvae expergiscuntur, et ad solitas occupationes priores, ambulationes vel 

 venationes aliorum insectorum redeunt. 



Exeunte iam mense Aprili vel ineunte et medio mense Maio ex iis specie- 

 bus, quae generi Rhaphidiae a me adnumerantur, larvae Rh. Ophiopsis, affi- 

 nis, Xanthostigmatis , mediae, maioris et notatae ad transformationem in 

 nymphae statum se paraut, quum larva Inocelliae crassicornis, quod ex 

 observationibus, in duobus exemplaribus a me institutis coniecerim, post secun- 



